CELEX: 32016R1120
Language: bg
Date: 2016-07-11 00:00:00
Title: Регламент (ЕС) 2016/1120 на Комисията от 11 юли 2016 година за изменение на приложениe IV към Регламент (ЕО) № 1223/2009 на Европейския парламент и на Съвета относно козметичните продукти (Текст от значение за ЕИП)

12.7.2016   
            
            
               BG
            
            
               Официален вестник на Европейския съюз
            
            
               L 187/1
            
         РЕГЛАМЕНТ (ЕС) 2016/1120 НА КОМИСИЯТА
   от 11 юли 2016 година
   за изменение на приложениe IV към Регламент (ЕО) № 1223/2009 на Европейския парламент и на Съвета относно козметичните продукти
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (1), и по-специално член 31, параграф 2 от него,
   като има предвид, че:
   
               (1)
            
            
               Черният въглен е разрешен като оцветител в козметични продукти съгласно вписване 126 от приложение IV към Регламент (ЕО) № 1223/2009. Научният комитет по безопасност на потребителите (НКБП) изготви оценка на риска за черния въглен (нано) и на 12 декември 2013 г. прие становище (2), в което заключава, че използването на черния въглен в наноструктурираната му форма (с първични частици с размер 20 nm или повече) в концентрация до 10 % масови части в % като оцветител в козметични продукти не създава никакъв риск от неблагоприятни ефекти при човека, след прилагане върху здрава кожа с ненарушена цялост.
            
         
               (2)
            
            
               Освен това НКБП посочи в допълнително становище от 23 септември 2014 г., поясняващо значението на понятието „приложения, които могат да се извършват чрез спрей/продукти, които могат да се прилагат чрез спрей“ за наноформите на черен въглен CI 77266, титанов диоксид и цинков оксид (3), че становището относно черния въглен (нано) не се отнася за приложенията, които могат да доведат до експозиция на белите дробове на потребителя чрез вдишване на наночастици от черен въглен.
            
         
               (3)
            
            
               Заключенията на НКБП се отнасят за черен въглен (нано) с определена чистота и профил на онечистванията. Освен това критериите за чистота, определени за черен въглен във форма, различна от наноформа, вече не са актуални и следва да отпаднат, тъй като Директива 95/45/ЕО на Комисията (4) е отменена с Директива 2008/128/ЕО на Комисията (5). Тези критерии трябва да бъдат заменени от критериите, приложими за черния въглен (нано).
            
         
               (4)
            
            
               Като има предвид посочените по-горе становища на НКБП, Комисията смята, че черният въглен (нано) (съгласно спецификациите на НКБП) следва да бъде разрешен за използване като оцветител в козметични продукти при максимална концентрация от 10 % масови части в %, с изключение на прилагане, което може да доведе до експозиция на белите дробове на крайния потребител чрез вдишване.
            
         
               (5)
            
            
               Комисията счита, че приложение IV към Регламент (ЕО) № 1223/2009 следва да бъде изменено с оглед адаптирането му към техническия и научния напредък.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по козметичните продукти,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение IV към Регламент (ЕО) № 1223/2009 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 юли 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 342, 22.12.2009 г., стр. 59.
   
      (2)  SCCS/1515/13 ревизиран текст от 15 декември 2015 г., http://ec.europa.eu/health/scientific_committees/consumer_safety/docs/sccs_o_144.pdf.
   
      (3)  SCCS/1539/14 ревизиран текст от 25 юни 2015 г., http://ec.europa.eu/health/scientific_committees/consumer_safety/docs/sccs_o_163.pdf.
   
      (4)  Директива 95/45/ЕО на Комисията от 26 юли 1995 г. за определяне на специфични критерии за чистота на оцветителите, които са предназначени за влагане в храни (ОВ L 226, 22.9.1995 г., стр. 1).
   
      (5)  Директива 2008/128/ЕО на Комисията от 22 декември 2008 г. за определяне на специфични критерии за чистота на оцветителите, които са предназначени за влагане в храни (ОВ L 6, 10.1.2009 г., стр. 20).
   
      ПРИЛОЖЕНИЕ
      Приложение IV към Регламент (ЕО) № 1223/2009 се изменя, както следва:
      
         
                     Референтен номер
                  
                  
                     Идентификация на веществото
                  
                  
                     Условия
                  
                  
                     Формулировка на условията за употреба и предупрежденията
                  
               
                     Химично наименование
                  
                  
                     Цветен индекс номер/общоприето наименование съгласно справочника на съставките
                  
                  
                     CAS номер
                  
                  
                     EО номер
                  
                  
                     Цвят
                  
                  
                     Вид на продукта, части на тялото
                  
                  
                     Максимална концентрация в готовия за употреба препарат
                  
                  
                     Други
                  
               
                     а
                  
                  
                     б
                  
                  
                     в
                  
                  
                     г
                  
                  
                     Д
                  
                  
                     е
                  
                  
                     ж
                  
                  
                     з
                  
                  
                     и
                  
                  
                     й
                  
               
                     „126
                  
                  
                     Черен въглен
                  
                  
                     77266
                  
                  
                     1333-86-4, 7440-44-0
                  
                  
                     215-609-9, 231-153-3, 931-328-0, 931-334-3
                  
                  
                     Черен
                  
                  
                      
                  
                  
                      
                  
                  
                     Чистота > 97 %, със следния профил на онечистванията: Съдържание на пепел ≤ 0,15 %, общо сяра ≤ 0,65 %, общо полициклични ароматни въглеводороди ≤ 500 ppb и бензо(а)пирен ≤ 5 ppb, дибенз(a,h)антрацен ≤ 5 ppb, общо As ≤ 3 ppm, общо Pb ≤ 10 ppm, общо Hg ≤ 1 ppm.
                  
                  
                      
                  
               
                     126a
                  
                  
                     Черен въглен
                  
                  
                     77266 (nano)
                     Carbon Black (nano)
                  
                  
                     1333-86-4, 7440-44-0
                  
                  
                     215-609-9, 231-153-3, 931-328-0, 931-334-3
                  
                  
                     Черен
                  
                  
                      
                  
                  
                     10 %
                  
                  
                     Да не се използва в приложения, които могат да доведат до експозиция на белите дробове на крайния потребител чрез вдишване.
                     Допуска се само употреба на наноматериали със следните характеристики:
                     
                                 —
                              
                              
                                 чистота > 97 %, със следния профил на онечистванията: съдържание на пепел ≤ 0,15 %, общо сяра ≤ 0,65 %, общо полициклични ароматни въглеводороди ≤ 500 ppb и бензо(а)пирен ≤ 5 ppb, дибенз(a,h)антрацен ≤ 5 ppb, общо As ≤ 3 ppm, общо Pb ≤ 10 ppm и общо Hg ≤ 1 ppm;
                              
                           
                                 —
                              
                              
                                 размер на първичните частици ≥ 20 nm.“